Paco de Lucía
De Paco de Lucía, gebuer den 21. Dezember 1947 zu Algeciras, Provënz Cádiz als Francisco Sánchez Gómez, a gestuerwen de 25. Februar 2014 zu Cancún, Mexiko, war e spuenesche Gittarist a Komponist, deen als Groussmeeschter vun der Flamenco-Gittar gegollt huet. Hien huet souwuel klassesche Flamenco gespillt, wéi och nei Elementer aus der Klassescher Musek an dem Jazz dran afléisse gelooss. Seng Bridder Ramón de Algeciras a Pepe de Lucía waren, respektiv sinn och Flamenco-Museker.

Hien huet mat 5 Joer ugefaangen, Gittar ze léieren, an hat mat eelef Joer seng éischt Optrëtter, mat 15 seng éischt Auslandstournée an engem Ensembel a mat 17 seng éischt Plack (zesumme mam Ricardo Modrega) erausbruecht.

Hien huet laang Jore mam populäre Flamencosänger Camarón de la Isla zeusmmegeschafft, tëscht 1969 an 1984 hu si zesumme 12 Placken erausbruecht. Zu der selwechter Zäit huet hien och 11 Placke mam Sänger Fosforito erausbruecht, an ass och mat weidere Sänger opgetrueden, nämlech dem Bambino, Chato de la Isla, Enrique Montoya, Juan el de la Vara, Antonio Mairena an dem El Sevillano.

1973 hat hie mat Fuente y Caudal an Entre dos Aguas säin internationalen Duerchbroch. Zanter 1977 ass hien ëmmer nees mat den Jazz-Gittaristen Al Di Meola an John McLaughlin opgetrueden. Hire Live-Album vun 1981, Friday Night in San Francisco, gouf iwwer 2 Millioune Mol verkaaft.

Hien ass de 25. Februar zu Cancún un engem Herzinfarkt gestuerwen, wéi en op der Plage mat senge Kanner gespillt huet.

Discographie 
 1965: Dos guitarras flamencas vum Ricardo Modrego
 1965: Dos guitarras flamencas en stereo vum Ricardo Modrego
 1965: Doce canciones de García Lorca para guitarra vum Ricardo Modrego
 1967: Dos guitarras flamencas en America Latina vum Ramón de Algeciras
 1967: Canciones andaluzas para dos guitarras vum Ramón de Algeciras
 1967: La fabulosa guitarra de Paco de Lucía 
 1969: Hispanoamerica 
 1969: Fantasía flamenca 
 1971: Recital de guitarra
 1972: El duende flamenco 
 1972: soy grande por ser gitano, mam Camarón de la Isla
 1973: Fuente y caudal 
 1975: Entre Dos Aguas 
 1975: En vivo desde el teatro real
 1976: Almoraima
 1978: Interpreta a Manuel de Falla 
 1981: Castro Marín (mam Larry Coryell an John McLaughlin)
 1981: Friday Night in San Francisco, mam Al di Meola an John McLaughlin
 1981: Solo quiero caminar – The Paco de Lucia Sextett
 1983: Passion, grace and fire vum Al Di Meola an John McLaughlin
 1984: Live one summer night Paco de Lucia Sextett
 1986: Entre dos aguas 
 1987: Siroco
 1988: Sound Patio – Flamenco Guitar
 1990: Zyryab
 1991: Concierto de Aranjuez vum Joaquín Rodrigo
 1993: Live in America Paco de Lucia Sextett
 1996: The guitar trio mam Al Di Meola an John McLaughlin
 1997: Canciones andaluzas para dos guitarras Paco de Lucía a Ramón de Algeciras
 1998: Luzia 
 2004: Cositas Buenas
 2012: En Vivo - Conciertos Live in Spain 2010

Um Spaweck 

 Offiziell Websäit

Gebuer 1947
Gestuerwen 2014
Spuenesch Komponisten
Spuenesch Gittaristen